b'\n_START_ARTICLE_\nAntti Pekkarinen\n_START_PARAGRAPH_\nAntti \xe2\x80\x9dPizza\xe2\x80\x9d Pekkarinen on suomalainen juontaja ja toimittaja. H\xc3\xa4n toimi juontajana, toimitusp\xc3\xa4\xc3\xa4llikk\xc3\xb6n\xc3\xa4 ja my\xc3\xb6hemmin vastaavana tuottajana Jyrki-ohjelmassa ja oli mukana my\xc3\xb6s Julkvisti-ohjelmassa. H\xc3\xa4n my\xc3\xb6s perusti Illusioni-tuotantoyhti\xc3\xb6n yhdess\xc3\xa4 Joonas Hyt\xc3\xb6sen kanssa. Illusioni tuotti ohjelmia kuten Joonas Hyt\xc3\xb6nen Show ja Pelastakaa sotamies Hyt\xc3\xb6nen. Nyky\xc3\xa4\xc3\xa4n Pekkarinen on Espanjassa julkaistavan Kaupunkilehti Fuengirola -sanomalehden p\xc3\xa4\xc3\xa4toimittaja._NEWLINE_1990-luvulla Pekkarinen toimi my\xc3\xb6s laulajana tamperelaisessa yhtyeess\xc3\xa4 nimelt\xc3\xa4 Kissojen Taivas.'